text: ফুলবাড়ীতে খাদ্য নিরাপদতা শীর্ষক সেমিনার অনুষ্ঠিত
  দিনাজপুরের ফুলবাড়ী উপজেলা সভাকক্ষে খাদ্য নিরাপদতা শীর্ষক এক সেমিনার অনুষ্ঠিত হয়। মঙ্গলবার সকাল সাড়ে ১১টায় ফুলবাড়ী উপজেলা চেয়ারম্যান মোঃ আতাউর রহমান মিল্টর এর সভাপতিত্বে খাদ্য নিরাপত্তা শীর্ষক সেমিনার অনুষ্ঠিত হয়।
  এতে প্রধান অতিথি হিসেবে উপস্থিত থেকে বক্তব্য রাখেন ফুলবাড়ী উপজেলা চেয়ারম্যান আতাউর রহমান মিল্টন। বিশেষ অতিথি হিসেবে উপস্থিত থেকে বক্তব্য রাখেন উপজেলা নির্বাহী অফিসার মোঃ রিয়াজ উদ্দিন, অন্যান্যদের মধ্যে উপস্থিত থেকে বক্তব্য রাখেন ফুলবাড়ী উপজেলা পঃপঃ কর্মকর্তা ডা. মোঃ মশিউর রহমান, ফুলবাড়ী উপজেলা প্রাণিসম্পদ কর্মকর্তা মোঃ আহসান হাবীব, ফুলবাড়ী উপজেলা প্রাথমিক শিক্ষা অফিসার মোছাঃ হাছিনা ভুঁইয়া।
  আরো উপস্থিত ছিলেন খয়েরবাড়ী ইউপি চেয়ারম্যান আবু তাহের মন্ডল, বেতদিঘী ইউপি চেয়ারম্যান শাহ্ মোঃ আব্দুল কুদ্দুস, কাজিহাল ইউপি চেয়ারম্যান মানিক রতন।
  বাংলাদেশ নিরাপত্তা খাদ্য কর্তৃপক্ষ মুজিববর্ষে কোভিড-১৯ এর স্বাস্থ্য অনুসরণ করে উপজেলা পর্যায়ে জনসচেতনতা সৃষ্টির লক্ষ্যে এই আয়োজন করেন। আয়োজনে হোটেল মালিক, বেকারী মালিক, মাছ ব্যবসায়ী, মাংস ব্যবসায়ী, মিষ্টি ব্যবসায়ী, মুরগীর খামার ব্যবসায়ী, গরুর খামার ব্যবসায়ী অংশগ্রহণ করেন।
  এ সময় নিরাপদতা শীর্ষক সেমিনারে উপজেলা পরিষদের কর্মকর্তারা উপস্থিত ছিলেন। আয়োজনে ছিলেন বাংলাদেশ নিরাপত্তা খাদ্য কর্তৃপক্ষ, খাদ্য মন্ত্রণালয়, সহযোগিতায় ছিলেন উপজেলা প্রশাসন।
  পুরো অনুষ্ঠানের সঞ্চালনায় ছিলেন মোঃ মুশফিকুর রহমান, জেলা নিরাপদ খাদ্য অফিসার, দিনাজপুর ও মোঃ হারুন অর রশিদ আকন্দ, নমুনা সংগ্রহ অফিসার, বাংলাদেশ নিরাপদ খাদ্য কর্তৃপক্ষ দিনাজপুর।